אני לא סיני – האם אבין את זה?
בהחלט. למעשה, הרכב הקהל שלנו משקף את הקהל האופייני של האולמות בהם אנו מופיעים. בכל הופעה יש מנחים שידריכו אתכם לאורך המופע, ויציגו בפניכם את הידע שנחוץ כדי שתיהנו מהחוויה במלואה; כל מילות השירים מתורגמות ומופיעות על מסך הרקע; וגם התכנייה מציגה מבוא לכל קטע.אך מעל לכל, ריקוד ומוסיקה הן שפות אוניברסליות החוצות גבולות תרבותיים ולשוניים. גם הנושאים המובילים בשן יון, חמלה, אומץ ותקווה הם אוניברסליים. אם אתם נהנים מתלבושות מרהיבות, ממוסיקה יפהפייה, מטכניקות ריקוד מדהימות, מסיפורים נוגעים ללב ומאגדות מרגשות, תיהנו מהשן יון.(ראו מה יש לאנשים מסביב לעולם לומר על המופע).
he
האם אוכל להשתמש במצלמה או במכשיר הקלטה?
לצערנו, לא. מה לגבי טלפונים ניידים? גם לא. ומה לגבי... לא. צילום והקלטה מכל סוג שהוא אסורים לחלוטין. אפילו ללא פלש, צילום והקלטה מפריעים למבצעים שלנו – הרקדנים יכולים לראות את זה! זה גם מפריע לצופים אחרים שמנסים ליהנות מהמופע. וזו גם הפרה של זכויות יוצרים. צוות האולם וסגל האבטחה מתייחסים לנושא ברצינות רבה.
he
האם במופע יש אקרובטים סינים?
מעניין שהתשובה לשאלה זו הפוכה ממה שאתם עשויים לחשוב! זה לא שיש אקרובטים בריקוד הסיני הקלאסי, אלא שאפשר למצוא באקרובטיקה טכניקות מריקוד סיני קלאסי.זאת ועוד, גם מתעמלים אולימפים, במיוחד בתרגילי הקרקע, שאלו תנועות מהריקוד הסיני הקלאסי. כיצד? כשהריקוד הסיני הקלאסי התפתח לאורך אלפי שנים, סלטות וטכניקות אקרובטיות – כמו אלו שרואים בהתעמלות ובאקרובטיקה – הפכו למרכיב עיקרי של הריקוד הסיני הקלאסי.בשנות ה-70, מתעמלים סינים הציגו לראווה טכניקות אלה שברמה גבוהה בתחרויות בין-לאומיות, והציגו אותן לעולם. עם הזמן, צורות שונות של אמנויות במה אימצו טכניקות אלה: התעמלות, אקרובטיקה, עידוד בספורט ואפילו בלט מודרני הם רק קומץ מכל אלו ששאלו מהריקוד הסיני הקלאסי.כך שכשאתם רואים על הבמה את הסלטות המדהימות האלו, זכרו – הן לא אקרובטיקה, אלא ריקוד סיני קלאסי.
he
האם המופע כולל קונג פו  או אמנויות לחימה?
אף על פי שהמופע אינו כולל אמנויות לחימה סיניות, ריקוד סיני קלאסי ואמנויות לחימה (קונג פו או וו שו) חולקים ביניהם כמה מאפיינים דומים.לפני אלפי שנים, כשאמנויות הלחימה הסיניות הופיעו לראשונה, הסלטות והטכניקות שלהן השפיעו במידה רבה על צורות אמנות קדומות אחרות, כולל אופרה וריקוד. חלק מהתנועות שנועדו במקור למאבק הפכו לצורת בידור באירועים חגיגיים לא רשמיים, כמו גם בחגיגות קיסריות גדולות. במשך הזמן, אמנויות לחימה וריקוד סיני קלאסי התפתחו לצורות האמנות הנבדלות שאנחנו מכירים כיום.במופע השן יון, ייתכן אפוא שתראו לא רק תנועות שנראות דומות לאלו של אמנויות לחימה, אלא גם כלי נשק מסורתיים – מקלות, חניתות, חרבות וכיוצא באלה – המשמשים הן באמנויות הלחימה והן בריקוד הסיני.(עוד על הדומה והשונה בין ריקוד סיני קלאסי לקונג פו)
he
האם המופע מתאים לילדים?
משפחות הן חלק גדול מהקהל שלנו, ובכל שנה ילדים נהנים מהמופע, כשהקטעים החביבים עליהם הם מלך הקוף או הנזירים הקטנים השובבים. אבל אנא התחשבו בצופים האחרים; שיקלו האם ילדכם מסוגל לשבת לאורך המופע כולו מבלי להפריע לאחרים. ובנימה זו, רוב אולמות המופעים לא ירשו את כניסתם של לילדים מתחת לגיל ארבע, בעוד אולמות אחרים ומגישים מקומיים יידרשו שהילד יהיה לפחות בן חמש או שש כדי שיוכל להיכנס. תוכלו למצוא את הפרטים האלו באמצעות בחירת עירכם, ואז לחפש בצד ימין, תחת מידע על המופעים.
he
האם זהו בלט סיני?
לא, רקדני השן יון מבצעים ריקוד סיני קלאסי, לצד שורה של סגנונות ריקוד סיניים מסורתיים, אתניים ועממיים.השורשים ההיסטוריים של הבלט בתרבות האירופית, בעוד שמקורו של הריקוד הסיני הקלאסי בתרבות הסינית המסורתית. לריקוד הסיני הקלאסי שיטת אימון עצמאית, והוא מכיל סוגים רבים של קפיצות, סיבובים, סלטות, סחרורים וטכניקות אקרובטיות שהיסטורית הם אינם חלק מהבלט. צורת ריקוד זו עתיקה כמו התרבות הסינית עצמה, והיא מכילה את המסורות התרבותיות העמוקות של סין. זה הופך את התנועות לבעלות עושר הַבָּעָתִי, כך שניתן בעזרתן לתאר סוגי אישיות ורגשות שונים בבהירות מרבית.ביצוע ריקוד סיני קלאסי בצורתו הטהורה ביותר הוא סימן ההיכר האמנותי של השן יון. למעשה, אין להקה אחרת שהצליחה להביא ריקוד סיני קלאסי טהור לבמות ברחבי העולם!(למד עוד על 7 הבדלים מהותיים בין בלט לריקוד סיני קלאסי).
he
האם יש לכם ניוזלטר?
יש לנו ניוזלטר חודשי שנשלח בדואר אלקטרוני. הוא גדוש בחדשות, בסרטוני וידיאו, בסיפורים מעניינים, בקטעי בלוג, בתמונות, בראיונות עם האמנים ובהצצות אל מאחורי הקלעים. תוכלו להירשם כאן.
he
האם יש תזמורת חיה?
כן. כל מופע של השן יון מלווה בתזמורת ייחודית המשלבת תזמורת סימפונית מערבית עם כלי נגינה סיניים מסורתיים, כמו האר-הו, בעל שני המיתרים, כלי הפריטה פיפה, ומגוון כלי הקשה. התזמורת של השן יון היא הראשונה בעולם הכוללת סוגים אלה של כלי נגינה כמרכיבים קבועים בתזמורת. היא הצליחה לעשות מה שרבים בעבר ניסו ללא הצלחה: למזג שתי מסורות מוסיקליות נפרדות לצליל הרמוני אחד.
he
האם ניתן לרכוש די-וי-די של השן יון?
איננו מוכרים תקליטורי די-וי-די של מופעי הריקוד שלנו. אנו מאמינים שאת ההשפעה המלאה של המופע שלנו ניתן להרגיש רק כשחווים באופן אישי, באולם המופעים, את הריקוד, את התלבושות, את תפאורת הרקע ואת התזמורת החיה.מופע חי יוצר אנרגיה ששום העתק לא יכול לחקות. אנו רוצים שתיהנו מחוויית השן יון כפי שראינו בחזוננו – כהנאה לכל החושים.החדשות הטובות הן שאנו מוכרים די-וי-די ותקליטורים של התזמורת הסימפונית של השן יון. אלו הקלטות חיות של קונצרטים שבהם התזמורת הסימפונית שלנו, הכוללת 100 כלים, מבצעת קטעים מקוריים אהובים של השן יון, כמו גם יצירות מופת קלאסיות נבחרות שאולי אתם כבר מכירים. תוכלו למצוא אותם בחנות השן יון.
he
האם ניתן לרכוש תקליטור של המוסיקה?
כן. יש לנו די-וי-די ותקליטורים של התזמורת הסימפונית של השן יון, המבצעת מוסיקה מקורית של השן יון ממופעי הריקוד, קטעי סולו ווקאליים ואינסטרומנטליים בליווי התזמורת ויצירות קלאסיות נבחרות. תקליטורים אלה זמינים לרכישה בחנות shenyunshop.com.
he
האם שן יון יופיע בקרוב בעיר מגורי?
אנחנו מקווים! ניתן לבדוק בדף מועדי המופעים וכרטיסים כדי לראות את הערים הנכללות בסיבוב ההופעות השנה. תוכלו גם לקבל עדכונים שם תוכלו לבחור את העיר שלכם ולהירשם כדי לקבל הודעה עוד לפני שהשן יון יוצא בדרכו אליכם בפעם הבאה. ניתן להירשם כאן כדי לקבל עדכונים.
he
היכן אוכל למצוא מזכרות של השן יון?
ניתן למצוא מזכרות של השן יון במרבית מובאות אולמות המופעים, במהלך ההפסקה כמו גם לפני המופע ולאחריו. ניתן גם לקנות באופן מקוון ב-shenyunshop.com.
he
היכן ממוקמת הלהקה?
להקת שן יון אמנויות הבמה ממוקמת בניו יורק, משום שתחייתה של התרבות הסינית המסורתית יכולה להתרחש רק מחוץ לסין.זאת משום שבמשך 70 השנים האחרונות, המפלגה הקומוניסטית השולטת בסין ניסתה להשמיד באופן שיטתי את התרבות הסינית המסורתית ולהחליף אותה בסוג התרבות שלה. קמפיינים כדוגמת מהפיכת התרבות בשנות ה-60 וה-70 הותירו את התרבות הסינית המסורתית, ובמיוחד את מורשתה הרוחנית, על סף הכחדה. אך ב-2006, קבוצת אמנים סינים מרחבי העולם, בעלי הכשרה קלאסית, התאספה בניו יורק עם מטרה משותפת - להחיות את התרבות הסינית המסורתית באמצעות אמנויות הבמה. לרבים מהם הייתה קריירה מבוססת או שהיו בראש סצנת אמנויות הבמה בסין, אך הם גילו שלא ניתן להחיות שם תרבות מסורתית אמתית - לא תחת המשטר שניסה במשך עשרות שנים להשמיד אותה. וכך, הם הקימו את השן יון בניו יורק, שם הם חופשיים ליצור ולהופיע, לגלות מחדש את מורשתם האבודה ולחלוק אותה עם העולם.
he
כמה אמנים יש בלהקה?
התחלנו כלהקת מחול אחת ב-2006, וכיום יש לשן יון שבע להקות זהות בגודלן, המסיירות מסביב לעולם במקביל. בכל אחת מהלהקות כ-80 אמנים – מרביתם רקדנים ומוסיקאים, וכן זמרים, מנחים וצוות הפקה.
he
כמה זמן נמשך המופע?
כשעתיים, לא כולל הפסקה.
he
כמה להקות שן יון קיימות?
כרגע יש לנו שבע להקות שוות בגודלן המסיירות ברחבי העולם בו-זמנית.
he
מדוע הכרטיסים יקרים יותר בהשוואה לחלק מהמופעים האחרים?
ראשית, אנחנו מנסים להבטיח שבכל מושב הפתוח לקהל יש שדה ראייה טוב לבמה ולתפאורת הרקע. שנית, זו הפקה בקנה מידה גדול. כל אחת מהלהקות שלנו כוללת כ-80 רקדנים ונגני תזמורת המופיעים אתנו במשרה מלאה, כמו גם זמרים, מנחים וצוות הפקה. בכל מופע גם מוצגות יותר מ-400 תלבושות בעבודת-יד (שנתפרו במדינת ניו יורק!); שלא לדבר על האנימציה הדיגיטלית. כמו כן, אנחנו הפקה מסיירת – שהרי אנחנו מנסים להביא את המופע לכל פינה בעולם – נדיר שאנחנו נשארים בעיר מסוימת למשך יותר ממספר ימים. זה שונה ממופע שנשאר במקום אחד במשך שבועות או חודשים.כמו כן, אנחנו מעלים הפקה חדשה לחלוטין מדי שנה! זה אומר שמדי שנה אנחנו מציגים הופעות בכורה עולמיות עם כוריאוגרפיות ויצירות מוסיקליות חדשות לחלוטין, לצד תלבושות ועיצובי תפאורה דיגיטליים חדשים ועוד. כשחושבים על מספר האמנים היצירתיים והאמנים המבצעים המעורבים בזה, מדובר בפרויקט אמנותי בהיקף שאין כמותו בשום מקום אחר.והנה דרך נוספת ששמענו שצופים בקהל מתייחסים לנושא: אי אפשר להשוות את זה עם צורות בידור אחרות. לדוגמה, אם תביאו ילד למופע, נסו להשוות בין עלות הכרטיס של השן יון לבין העלויות שאתם משקיעים בחינוך, בפעילויות תרבות ואמנות, בגדילה בריאה וביצירת זיכרונות שנשארים לכל החיים. ויש שאמרו שהאנרגיה המרוממת של המופע, ותחושת התקווה שנשארת אתך לאחריו, לא יסולאו בפז.
he
מדוע השן יון אינו יכול להופיע בסין?
באופן אירוני, בעוד השן יון מהלל ברחבי העולם את התרבות הסינית המסורתית, הוא לא יכול להופיע בסין. יתרה מזאת, לא תוכל לראות שום מופע כמו זה בסין. שן יון ישמח להופיע שם, אך המפלגה הקומוניסטית הסינית לא תרשה זאת.כמובן, בסין יש אין-ספור מופעים הנראים כמסורתיים, אבל לאחר עשורים של קמפיינים פוליטיים שנועדו להשמיד את המורשת התרבותית הזו, מופעים אלו הופשטו ממהותם הפנימית. אחד הדברים שמייחדים את השן יון הוא שנוסף על הכישרון האמנותי ועל היופי שעל פני השטח, המופע מכבד את מהותה הרוחנית של התרבות הסינית – רעיונות כמו הרמוניה בין השמים, הארץ והמין האנושי.אך זהו בדיוק ההיבט של המסורות הסיניות שהמשטר הקומוניסטי מנסה להשמיד. הוא תופס את השן יון ואת תחייתה של התרבות הזו כאיום, כך שהוא לא מאפשר לשן יון להופיע שם.נוסף על כך, הצוות האמנותי של השן יון מרגיש שאמנות צריכה להיות לא רק כלי להפצת תרבות ויופי, אלא גם בעלת פן הומניטרי. בכל שנה, במופע השן יון יש לפחות קטע ריקוד אחד המתאר נושא רגיש במיוחד בסין, נושא שבו שום אמן בסין עדיין לא העז לגעת – הסיפור של הפאלון גונג (ראה למטה). אנחנו מרגישים שזה סיפור חשוב שראוי לספר, וזו סיבה נוספת לכך שאיננו יכולים להופיע בסין.בינתיים, סינים שיכולים להרשות לעצמם טסים לעיתים קרובות לטייפה, לטוקיו, ללוס אנגלס ולערים נוספות במיוחד כדי לראות את השן יון. רבים אחרים כותבים לאתר האינטרנט שלנו ומביעים את תקוותם שנבוא בקרוב להופיע בסין.
he
מה אני יכול לצפות מהמופע?
המופע ייקח אתכם למסע לאורך תקופות מפוארות בהיסטוריה הסינית, כמו גם לתקופות מהעבר הלא רחוק של סין. סיפורים ואגדות עתיקים, מסורות אתניות ועממיות, נבלים וגיבורים, יתעוררו כולם לחיים על הבמה באמצעות ריקוד סיני קלאסי, מוסיקה חיה ותפאורת רקע דיגיטאלית מרהיבה. תוכלו לצפות לחוויה שאין דומה לה, כזו שלא רק מבדרת, אלא גם מעשירה ומעוררת השראה.
he
מה כדאי ללבוש?
מומלץ להגיע לאירוע בלבוש ערב או בלבוש עסקי. זה יכול להיות טוקסידו או שמלת ערב, חליפה או מקטורן ועניבה. אנחנו ממליצים לכם ללבוש משהו שיאפשר לכם להיראות ולהרגיש במיטבכם. מצפה לכם חגיגה מיוחדת, אז למה לא להתלבש בהתאם? מי יודע, אולי אפילו תחליטו להצטלם בלובי של האולם ולפרסם את התמונה בדף הפייסבוק או האינסטגרם שלכם, אז תרצו לוודא שזו תמונה מוצלחת.
he
מהו הפירוש המילולי של שן יון?
“שן” (Shen) משמעו שמימי  או אלוהי, ו”יון” (Yun) פירושו הרגשה  או מקצב. איך זה יהיה אם ישויות יפהפיות ירדו מהשמים וירקדו לנגד עיניכם? זה הרעיון.הפירוש של ”שן יון“ הוא ”יופיין של ישויות שמימיות מרקדות“. נשמע קסום, נכון? זה אכן כך!
he
מהו מקור ההשראה לתלבושות השן יון?
מחלקת ההלבשה שלנו מפיקה בכל עונה אלפי תלבושות, כיסויי ראש, נעליים, מגפיים ועזרים נוספים. התלבושות של ריקודי השן יון מבוססות ברובן על התלבושות המסורתיות לאורך השושלות הסיניות השונות, על הבגדים הייחודיים של יותר מ-50 קבוצות מיעוט החיות בסין, ועל מחלצותיהן של ישויות שמימיות מהפולקלור ומהמיתולוגיה. בהמשך הן מעובדות כך שיתאימו למופע ריקוד.בתהליך היצירה, אמני התלבושות של השן יון פונים לאין-ספור עיצובים מסורתיים ואוספים אותם. מהתלבושת האוורירית של הנערות השמימיות, דרך גלימות הדרקון של הקיסר ועד לנעלי העציץ המוגבהות והמעודנות, כל תלבושת מחויטת בנפרד ונתפרת בעבודת-יד במדינת ניו יורק שבארצות הברית.
he
מהו פאלון דאפא (פאלון גונג)? איך זה קשור לשן יון?
פאלון דאפא מוכר גם כפאלון גונג. זו שיטה המשלבת הוראה לשיפור עצמי ותרגילי מדיטציה. הוראת השיטה מתרכזת בשלושה עקרונות מרכזיים – אמת, חמלה וסובלנות. אמני השן יון מתרגלים פאלון דאפא, והיא מהווה מקור השראה להופעות שלנו.הן לסין והן למערב יש היסטוריה של אמנים המשלבים רוחניות ביצירותיהם. בסין העתיקה, אמנים תרגלו מדיטציה וחיפשו שקט פנימי וחיבור עם היקום; הם האמינו שכדי ליצור אמנות אמתית, על האדם לטפח מידות טובות וטוהר פנימי. כיום, אמני השן יון הולכים בעקבות המסורת האצילה הזו.ייתכן ששמעתם על רדיפת הפאלון דאפא, המתנהלת כיום בסין. היא החלה ב-1999, לאחר שבכל בוקר ניתן היה לראות עשרות מיליוני אנשים מתרגלים את תרגילי הפאלון דאפא בפארקים ברחבי סין. אולם מתוך חשש מהפופולריות שצברה השיטה, כאידיאולוגיה עצמאית שמחוץ לשליטת המפלגה הקומוניסטית, המפלגה הקומוניסטית פתחה בקמפיין רדיפה כלל ארצי במטרה להשמיד אותה. למעשה, מספר מתרגלי הפאלון דאפא עבר באותה עת את מספר חברי המפלגה הקומוניסטית הסינית.כיום, לאחר שסבלו 20 שנות עינויים, כליאה והרג, המתרגלים הרוחניים האלו מתמידים באמונתם וממשיכים להתנגד לרדיפה, תמיד באמצעים בלתי אלימים. הצוות האמנותי של השן יון, השואב מהם השראה, מעלה סיפורים אלה על בימות ברחבי העולם. ומתברר שאומץ לבם של האנשים האלו, כמו גם מסר התקווה שלהם, ריגשו כבר מיליוני צופים.
he
מהו פורמט המופע?
אורכו של מופע השן יון כשעתיים, לא כולל הפסקה. כל מופע כולל כ-15 קטעי ריקוד המציעים מגוון מקצבים וסגנונות. חלק מהקטעים מציגים סיפורים מההיסטוריה או מהמיתולוגיה של סין העתיקה, אחרים עוסקים בהיסטוריה העכשווית של סין, ויש גם ריקודים שפשוט מציגים את סגנונות הריקוד השונים מהשושלות השונות.תזמורת חיה מבצעת קטעי מוסיקה מקוריים המלווים כל אחד מקטעי הריקוד. מנחים דו-לשוניים מציגים בקצרה כל קטע, כדי לספק לכם רקע חיוני שיאפשר לכם ליהנות מהחוויה באופן מלא יותר. בין קטעי הריקוד השונים משובצים גם כשניים-שלושה קטעי סולו ווקאליים קלאסיים ולעתים גם אינסטרומנטליים.הפקות השן יון בלתי נשכחות הודות לשילוב המוסיקה, הריקוד, התלבושות המרהיבות ותפאורת הרקע הדיגיטלית – שגם בה תמצאו כמה הפתעות!
he
מהי המדיניות שלכם בנוגע לספסרות כרטיסים?
ספסרות כיום היא בעיה נפוצה בעולם הכרטיסיםלמופעים. ישנם אנשים הקונים כרטיסים ישירות מהמקור ואז מוכרים אותם שוב, על פי רובבאינטרנט, עבור מחיר הכפול ממחירם המקורי! אנא שימו לב שיתכן שכרטיסים הנמכרים דרךאתרים או גופים שהם צד שלישי ולא המקור הרשמי, לא יכובדו בכניסה למופע. יתר על כן,אם כרטיסים כאלה נמכרים שוב במחיר הגבוה מהערך הנקוב, יתכן שהכרטיסים של הגורמיםהמספסרים יבוטלו ללא הודעה מוקדמת ואותם גורמים גם לא יוכלו לקנות כרטיסים בעתיד.
he
מהיכן האמנים?
רוב הכוריאוגרפים והמלחינים שלנו הם במקור מסין, בעוד שמרבית הרקדנים הם ממוצא סיני והגיעו מארצות הברית, מקנדה, מאוסטרליה, מסין, מטייוואן או מיפן. המוסיקאים שלנו הם שילוב ייחודי מאוד: לצד נגנים מסין, אחרים מגיעים מארצות הברית, מגרמניה, מספרד, מארמניה, מבולגריה וממדינות רבות נוספות.
he
מהיכן מגיעה המוסיקה של השן יון?
היצירות המוסיקליות של השן יון נכתבות במיוחד כדי ללוות את הכוריאוגרפיות החדשות שאנו מעלים מדי שנה. גם קטעי סולו ווקאליים ואינסטרומנטליים חדשים מולחנים מדי שנה.לשן יון מספר מלחינים מסורים השואבים מסגנונות מוסיקליים הנפרסים על פני ההיסטוריה הנרחבת של סין ועל פני השטחים העצומים שלה, כמו גם מהשראתם האישית.כל קטע מתוזמר בשילוב מושלם של כלי נגינה קלאסיים מהמזרח ומהמערב, ומתואם בקפידה עם הכוריאוגרפיה ועם תפאורת הרקע. המוסיקה מבוצעת תמיד בהופעה חיה.
he
מהיכן מגיעים הריקודים העלילתיים של השן יון?
הריקודים העלילתיים הקצרים הם כמו מובאות קטנות מהיסטוריה הסינית. הם עשויים לעסוק בקיסר הצהוב מימי קדם, בעלילה בת זמננו, בגיבורים, באלוהויות, או בדמויות ססגוניות שהופיעו לאורך אלפי שנות השושלות השונות.מאפיין ייחודי של התרבות הסינית הוא שההיסטוריה שלה תועדה והועברה באין מפריע במשך כ-3,000 שנה, לעתים בפירוט ססגוני. זה מספק לשן יון שפע של חומרים מקוריים ומאפשר לו להחיות את התרבות העתיקה הזו על הבמה של המאה ה-21.בפחות מ-10 דקות לכל קטע, מגוללים קטעי המיני-דרמה האלו אגדות נצחיות, גיבורי עבר, קלאסיקות ספרותיות, גני עדן שמימיים ועוד. כל ריקוד ממחיש ומהלל את המידות הטובות שהיו בלב התרבות הסינית במשך אלפי שנים: נאמנות, אומץ, חמלה ואמונה.
he
משהו שכדאי שאדע לפני המופע? שאקרא משהו מראש?
למעשה, אינכם צריכים להתכונן בשום דרך שהיא. תקבלו תכנייה של המופע המציגה כל קטע ומבטיחה שתוכלו לעקוב ולהפיק את המרב מהחוויה. צמד מנחים יציג בקצרה על הבמה כל ריקוד, ויספר לכם קצת על ריקוד סיני קלאסי, על הרכבה של התזמורת הייחודית שלנו ועל היבטים נוספים של המופע ושל התרבות.ובכל זאת, אם תרצו ללמוד עוד לפני המופע, אתם מוזמנים לעיין באתר האינטרנט שלנו. מדור האודות יציע לכם סקירה כללית טובה לגבי מה שצפוי במופע, לגבי סגנון האמנות המדהים של ריקוד סיני קלאסי ולגבי ייעוד השן יון.
he
מתי למחוא כפיים?
לאחר שהצלחתם לרכוש את הכרטיסים שלכם, כמובן! ובאשר למהלך המופע, נהוג למחוא כפיים בסופו של כל קטע ולאחר שהמנחים מסיימים את דבריהם. כמובן, אם היבט מסוים של המופע מרגש או משמח אתכם במיוחד, תרגישו חופשי למחוא כפיים גם באמצע הקטע (קטעי סולו ווקאליים ואינסרטומנטליים הם יוצאים מהכלל).
he
מתי מומלץ להגיע?
רוב האולמות מעודדים את הקהל להגיע כ-30 דקות לפני תחילת המופע. לא תרצו לפספס את קטע הפתיחה!
he
ראיתי בעבר את השן יון – האם זה אותו מופע?
בכל שנה, השן יון יוצא במופע חדש לחלוטין. הפורמט של המופע נשאר זהה, אך הכוריאוגרפיה, המוסיקה, השירים, התלבושות, תפאורת הרקע והסיפורים, כולם חדשים.
he